Document ID: 32002D0243

Title and Content:
Απόφαση της Επιτροπής της 25ης Μαρτίου 2002 για την τροποποίηση των αποφάσεων 2001/925/ΕΚ και 2002/33/ΕΚ ώστε να παραταθούν και να προσαρμοστούν ορισμένα μέτρα προστασίας και λεπτομερείς όροι σε σχέση με την κλασική πανώλη των χοίρων στην Ισπανία [κοινοποιηθείσα υπό τον αριθμό Ε(2002) 1207] (Κείμενο που παρουσιάζει ενδιαφέρον για τον ΕΟΧ) (2002/243/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10 παράγραφος 4, την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλης των χοίρων(3), και ιδίως το άρθρο 10 παράγραφος 1 στοιχείο β), Εκτιμώντας τα ακόλουθα: (1) Στην Καταλονία της Ισπανίας εμφανίστηκαν κρούσματα κλασικής πανώλης των χοίρων. (2) Η Ισπανία έλαβε μέτρα στο πλαίσιο της οδηγίας 2001/89/ΕΚ. (3) Σε σχέση με αυτά τα κρούσματα της νόσου, η Επιτροπή ενέκρινε την απόφαση 2001/925/EΚ(4), με αντικείμενο ορισμένα μέτρα προστασίας σχετικά με την κλασική πανώλη των χοίρων στην Ισπανία, όπως τροποποιήθηκε τελευταία από την απόφαση 2002/162/EΚ(5) και την απόφαση 2002/33/EΚ, της 14ης Ιανουαρίου 2002, για τη χρησιμοποίηση δύο σφαγείων από την Ισπανία σύμφωνα με το άρθρο 10 παράγραφος 1 στοιχείο β) της οδηγίας 2001/89/EΚ του Συμβουλίου(6), όπως τροποποιήθηκε τελευταία από την απόφαση 2002/162/ΕΚ. (4) Υπό το φως της εξέλιξης της επιδημιολογικής κατάστασης στη σχετική περιοχή της Ισπανίας, είναι σκόπιμο να παραταθούν τα μέτρα που εγκρίθηκαν μέχρι τις 30 Απριλίου 2002 και ταυτόχρονα να μειωθεί η έκταση της περιοχής στην οποία εφαρμόζονται ορισμένα μέτρα και όροι που ορίζονται στην απόφαση 2001/925/EΚ. (5) Συνεπώς, πρέπει να τροποποιηθούν οι αποφάσεις 2001/925/EΚ και 2002/33/EΚ αναλόγως. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων (τμήμα υγείας και καλής διαβίωσης των ζώων), ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο άρθρο 8 της απόφασης 2001/925/EΚ: α) η ημερομηνία "20 Μαρτίου 2002" αντικαθίσταται από την ημερομηνία "20 Απριλίου 2002"· β) η ημερομηνία "31 Μαρτίου 2002" αντικαθίσταται από την ημερομηνία "30 Απριλίου 2002". Άρθρο 2 Στο παράρτημα της απόφασης 2002/925/EΚ οι όροι "Οι επαρχίες Βαρκελώνης και Γερόνας στην Καταλονία" αντικαθίστανται από τους όρους "Η επαρχία Βαρκελώνης και οι comarcas Ripollés, Garrotxa και Selva στην επαρχία της Γερόνας στην Καταλονία". Άρθρο 3 Στο άρθρο 2 της απόφασης 2002/33/EΚ η ημερομηνία "31 Μαρτίου 2002" αντικαθίσταται από την ημερομηνία "30 Απριλίου 2002". Άρθρο 4 Η παρούσα απόφαση απευθύνεται σε όλα τα κράτη μέλη. Βρυξέλλες, 25 Μαρτίου 2002.

Classification Labels:
1934
311
2394

Label Descriptions:
{"1934": "Πολιτική για την υγεία", "311": "ΥΓΕΙΑ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2442
2181
5283
2479
122
2106
4590
5962
912
3156
2200
5877

EuroVoc IDs (Expanded): 2442
2181
5283
2479
122
2106
4590
5962
912
3156
2200
5877

Dataset Source: meu

Split: train